Babelscape/SREDFM huggingface dataset:
Ποταμός Ντέλαγουερ

Ο ποταμός Ντέλαγουερ () είναι σημαντικός ποταμός στην ακτή του Ατλαντικού στις Ηνωμένες Πολιτείες Αμερικής. Η έκταση της λεκάνης απορροής του ποταμού είναι 35.570 τμ (14.119 τετραγωνικά μίλια) και καλύπτει πέντε πολιτείες των ΗΠΑ—Νέα Υόρκη, Νιου Τζέρσεϊ, Πενσυλβάνια, Μέριλαντ και Ντέλαγουερ. Πηγάζει σε δύο κλάδους από τα όρη Κάτσκιλ στην πολιτεία της Νέας Υόρκης, διανύει απόσταση 674 χιλιομέτρων (419 μίλια) έως τον κόλπο του Ντέλαγουερ όπου εκβάλει στον Ατλαντικό Ωκεανό κοντά στο ακρωτήριο Μέι του Νιου Τζέρσεϊ και το ακρωτήριο Χενλόπεν του Ντέλαγουερ. Χωρίς τον Κόλπου του Ντέλαγουερ, το μήκος του ποταμού με τους δύο κλάδους του είναι 624 χιλιόμετρα (388 μίλια). Ο Ποταμός Ντέλαγουερ είναι ένας από τους 19 «Μεγάλους Ποταμούς» που συμμετέχουν στον Συνασπισμό Μεγάλων Ποταμών της Αμερικής.

Ο ποταμός Ντέλαγουερ πηγάζει σε δύο κλάδους που κατέρχονται από την δυτική πλευρά των όρεων Κάτσκιλ στη Νέα Υόρκη. Ο Δυτικός Κλάδος ξεκινά κοντά από το όρος Τζέφερσον στην πόλη Τζέφερσον της κομητείας Σκοχάρι. Ο Ανατολικός Κλάδος του ποταμού ξεκινά από το Μεγάλο Φαράγγι κοντά στο Ροξμπέρι της κομητείας Ντέλαγουερ. Οι δύο κλάδοι ρέουν δυτικά και συνενώνονται κοντά στο Χάνκοκ της κομητείας Ντέλαγουερ και ο ποταμός ρέει νότια ως Ντέλαγουερ. Στην πορεία του, ο ποταμός Ντέλαγουερ σχηματίζει τα όρια μεταξύ της Πενσυλβάνια και της Νέας Υόρκης, το σύνολο των ορίων μεταξύ Νιου Τζέρσεϊ και Πενσυλβάνια και το μεγαλύτερο μέρος των ορίων μεταξύ Ντέλαγουερ και Νιου Τζέρσεϊ. Ο ποταμός φτάνει στην ακτή μεταξύ Μόρισβιλ (Πενσυλβάνια) και Τρέντον (Νιου Τζέρσεϊ) στους καταρράκτες του Ντέλαγουερ. Το πλωτό, παράκτιο τμήμα του ποταμού εξυπηρετεί ως αγωγός για τη ναυτιλία και την μεταφορά που στόχευε στην ανάπτυξη των βιομηχανικών πόλεων του Τρέντον, του Κάμντεν και της Φιλαδέλφεια. Η μέση ροή ύδατος του ποταμού στις εκβολές του στον Κόλπο του Ντέλαγουερ είναι 330 κυβικά μέτρα (11.550 κυβικά πόδια) ανά δευτερόλεπτο.

Το 1609, έφτασε στον ποταμό ο Λόχος των Ολλανδικών Ανατολικών Ινδιών καθοδηγούμενος από τον Χένρυ Χάντσον. Στον Χάντσον, Άγγλο περιηγητή, ανατέθηκε το έργο ανεύρεσης δυτικής διαδρομής προς το Καθέι (σημερινή Κίνα), αλλά οι ανακαλύψεις του έθεσαν τις βάσεις για τον Ολλανδικό εποικισμό της Βόρειας Αμερικής τον 17ο αιώνα. Οι πρώτοι Ολλανδικοί και Σουηδικοί οικισμοί δημιουργήθηκαν στο χαμηλό τμήμα του ποταμού και του Κόλπου του Ντέλαγουερ. Και οι δύο αποικιοκρατικές δυνάμεις ονόμασαν τον ποταμό "South River" ("Νότιος ποταμός"), εν αντιθέσει με τον ποταμό Χάντσον, που ήταν γνωστός ως "North River" ("Βόρειος ποταμός"). Μετά την απέλαση των Ολλανδών από τους Άγγλους οι οποίοι κατέλαβαν τον έλεγχο της αποικίας της Νέας Ολλανδίας το 1664, ο ποταμός ονομάστηκε "Ντέλαγουερ" από τον Σερ Τόμας Γουέστ 3ο Βαρώνο Ντε λα Γουέρ, Άγγλο ευγενή και πρώτο βασιλικό κυβερνήτη της αποικίας της Βιρτζίνια, ο οποίος υπερασπίστηκε την αποκοία κατά τον πρώτο πόλεμο μεταξύ Άγγλων και Πάουχαταν.
Μπολσεουστγικίνσκογιε

Το Μπολσεουστγικίνσκογιε () είναι αγροτική περιοχή ("σέλο") και το διοικητικό κέντρο της επαρχίας Μετσετλίνσκι στο Δημοκρατία του Μπασκορτοστάν στην Ρωσία. Βρίσκεται κοντά στον ποταμό Άυ. Βρίσκεται στο βορειοανατολικό μέρος της δημοκρατίας. Σύμφωνα με την απογραφή 2010 το χωριό είχε πληθυσμό 6.397 κατοίκων.
Γιάαν Εϊνάστο

Ο Γιάαν Εϊνάστο (γεννηθείς στις 23 Φεβρουαρίου του 1929, στο Τάρτου) είναι Εσθονός αστροφυσικός και ένας από τους δημιουργούς της δομής μεγάλης κλίμακας του Σύμπαντος. To επώνυμο του "Εϊνάστο" είναι αναγραμματισμός της Εσθονίας (επιλέχθηκε από τον πατέρα του στην δεκαετία του 1930 για να αντικαταστήσει το γερμανικό επώνυμο της οικογένειας).

Γεννήθηκε στο Τάρτου, και σπούδασε στο Πανεπιστήμιο του Τάρτου. Πήρε το διπλωματικό του δίπλωμα το 1955. Από το 1952, έχει εργαστεί ως επιστήμονας στο Αστεροσκοπείο του Τάρτου. Την περίοδο 1977-1998, ήταν ο Επικεφαλής του Τμήματος Κοσμολογίας. Επίσης, από το 1992 έως το 1995 ήταν Καθηγητής Κοσμολογίας στο Πανεπιστήμιο του Τάρτου. Για ένα μεγάλο χρονικό διάστημα, ήταν Επικεφαλής του Τμήματος Αστρονομίας και Φυσικής της Εσθονικής Ακαδημίας Επιστημών στο Τάλιν. Ο Εϊνάστο είναι μέλος της Academia Europaea, της Ευρωπαϊκής Αστρονομικής Εταιρείας και της Βασιλικής Αστρονομικής Εταιρείας. 

Ο αστεροειδής 11577 Εϊνάστο, που ανακαλύφθηκε το 1994, ονομάστηκε προς τιμήν του.

Το 1974, σε μια σεμιναριακή εργασία με τον Κάασικ και τον Σάαρ στο Αστεροσκοπείο του Τάρτου, ο Εϊνάστο υποστήριξε ότι "είναι αναγκαίο να υιοθετήσουμε μια εναλλακτική υπόθεση, τα συμπλέγματα των γαλαξιών σταθεροποιούνται από κρυμμένη ύλη." Αυτό ήταν μία κίνηση κλειδί για την αναγνώριση ότι μία κρυμμένη ύλη, όπως η σκοτεινή ύλη, μπορεί να εξηγήσει παρατηρητικές ανωμαλίες στην αστρονομία.
Children of Bodom

Οι Children of Bodom ήταν μελωδικό death metal συγκρότημα από το Έσποο της Φινλανδίας, το οποίο σχηματίστηκε το 1993 από τον κιθαρίστα και τραγουδιστή Αλέξι Λάιχο και το ντράμερ Γιάσκα Ρατικάινεν. Τα μέλη κυκλοφόρησαν τον πρώτο τους δίσκο το 1995 και ξεκίνησαν να κάνουν συναυλίες τοπικά, στη Φινλανδία, το ίδιο έτος. Στο τέλος του 2022, αποφάσισαν ορθώς, να διαλύσουν οριστικά το συγκρότημα, μετά από τριάντα ολόκληρα χρόνια καριέρας, έτσι ώστε να μην προλάβουν να παρακμάσουν μουσικά και επομένως, να μην κουράσουν τους οπαδούς τους, ολοκληρώνοντας την επιτυχημένη πορεία τους και άφηνοντας πίσω τους, μια πολύ σπουδαία καλλιτεχνική παρακαταθήκη.

Στις 29 Δεκεμβρίου του 2020, ο Αλέξι Λάιχο απεβίωσε, σε αρκετά νεαρή ηλικία, μόλις 41 ετών, έπειτα από μακροχρόνια προβλήματα που αντιμετώπιζε με την υγεία του. Η ανάμνησή του, θα παραμείνει για πάντα ζωντανή, μέσα από τη σημαντική και διαχρονική μουσική του, αλλά και από την καλή του αύρα, η οποία είναι αρκετά εμφανής, τόσο σε συνεντεύξεις του και αστείες παρασκηνιακές στιγμές, όσο και στις συναυλίες που είναι καταγεγραμμένες, αλλά και στα βίντεο κλιπ των συγκροτημάτων που συμμετείχε. Όλοι όσοι τον γνώριζαν προσωπικά, έχουν να μιλάνε για έναν γλυκύτατο, ευγενέστατο και βαθιά καλόψυχο άνθρωπο.

Πέντε δίσκοι και επτά σινγκλ των Children of Bodom έχουν ανέβει στην κορυφή του φινλανδικού καταλόγου επιτυχιών, ενώ δώδεκα άλμπουμ τους έχουν βραβευθεί ως χρυσά και πέντε εξ αυτών ως πλατινένια.
Ανρί Ερουέν

Ο Ανρί Ερουέν ήταν Γάλλος αθλητής της τοξοβολίας. Γεννήθηκε στις 19 Φεβρουαρίου 1876 στο Κονζί-Σουρ-Τερουάν.
Σκούποι

Οι Σκούποι (στα λατινικά "Scupi") είναι αρχαιολογικός χώρος που βρίσκεται μεταξύ ενός λόφου και του ποταμού Αξιού, μερικά χιλιόμετρα από το κέντρο των Σκοπίων στην ΠΓΔΜ. Στην αρχή ήταν ρωμαϊκό στρατόπεδο που ιδρύθηκε τον 2ο αιώνα π.Χ. στην τοποθεσία ενός παλαιότερου Δαρδανικού οικισμού. Αργότερα έγινε αποικία λεγεωνάριων, η "Colonia Flavia Aelia Scupi" και πολλοί βετεράνοι λεγεωνάριοι εγκαταστάθηκαν εκεί. Την εποχή του Δομιτιανού (81-96 μ.Χ.) στη θέση του στρατοπέδου ιδρύθηκε μια ρωμαϊκή πόλη και οι Σκούποι έγιναν το κέντρο του Ρωμαϊκής Δαρδανίας. Τελικά η πόλη εγκαταλείφθηκε το 518 μ.Χ. μετά από ένα σεισμό που την κατέστρεψε ολοσχερώς.
Ευφημία της Πομερανίας

Η Ευφημία της Πομερανίας (1285 - 26 Ιουλίου 1330) βασίλισσα της Δανίας μέσω του γάμου της με τον βασιλιά της Δανίας Χριστόφορο Β΄ ήταν κόρη του Βογισλάου Δ΄, δούκα της Πομερανίας και της δεύτερης συζύγου του Μαργαρίτας του Ρουγκέν.
Ο γάμος της με τον Χριστόφορο (1300) έγινε σαν αποτέλεσμα συμμαχικής συνθήκης προκειμένου να εξασφαλίσει ο προβληματικός Δανός βασιλιάς την υποστήριξη των δυναστειών των γονέων της, δεν είναι τίποτε άλλο γνωστό γύρω από την Ευφημία.
Τάφηκε στο αβαείο του Σόρο.
Όθων, δούκας του Λόλλαντ και της Εσθονίας

Ο Όθων, δούκας του Λόλλαντ και της Εσθονίας (1310 - μετά το 1346) Δανός πρίγκηπας από τον Οίκο της Έστριντ και δούκας του Λόλλαντ και της Εσθονίας, ήταν δεύτερος γιος του βασιλιά της Δανίας Χριστόφορου Β΄ και της Ευφημίας της Πομερανίας. Ήταν ο μεγαλύτερος αδελφός του Έρικ Κριστόφφέρσεν της Δανίας και εξελέγη συμβασιλέας της Δανίας μαζί με τον πατέρα του.

Ο Όθων έγινε δούκας του Λόλλαντ και της Εσθονίας με εντολή να επεκτείνει τα εδάφη του στην Εσθονία με την Λιβονιακή Σταυροφορία. Ο πατέρας του και ο μεγαλύτερος αδελφός του εκθρονίστηκαν (1326 - 1329) από τον μεγάλο εχθρό του πατέρα του Γεράρδο Γ΄ του Χόλσταϊν. Αυτήν την τριετία βασιλιάς τοποθετήθηκε ο 12χρονος Βάλντεμαρ Γ΄ της Δανίας από τον Οίκο του Άβελ της Δανίας. Ο πατέρας του επανήλθε στον θρόνο (1329) αλλά αναγκάστηκε να υπογράψει καταστατικό σύμφωνα με το οποίο ήταν διακοσμητικός βασιλιάς χωρίς καμιά εξουσία. Το 1332 πέθαναν διαδοχικά ο μεγαλύτερος αδελφός του Έρικ σε μάχη εναντίον του Γεράρδου Γ΄ αλλά και ο πατέρας του σε αιχμαλωσία. Με το βασίλειο ήταν ανύπαρκτο και υποθηκευμένο στους Γερμανού,ς ο Όθων σαν διάδοχος έκανε προσπάθεια να ανακτήσει τον θρόνο αλλά ηττήθηκε από τον Γεράρδο Γ΄ στο Βίμποργκ στις 7 Οκτωβρίου 1334 και φυλακίστηκε στο κάστρο του Σέγεμπεργκ. 

Ύστερα από 8 χρόνια χάους ο μικρότερος αδελφός του Βάλντεμαρ Δ΄ της Δανίας έγινε βασιλιάς της Δανίας (1340). Ο Όθων στην συνέχεια ελευθερώθηκε αφού πρώτα υπέγραψε ότι παραιτείται από όλα τα δικαιώματα του στον θρόνο της Δανίας. Λίγα χρόνια αργότερα πήγε στην Γερμανία όπου κατατάχθηκε στο Τευτονικό Τάγμα, αλλά δεν υπάρχει καμιά πληροφορία από τότε γι'αυτόν και είναι άγνωστη και η ημερομηνία θανάτου του.
Historic Royal Palaces

Ο οργανισμός Historic Royal Palaces (μτφ. "ιστορικά βασιλικά παλάτια") είναι ανεξάρτητος κοινωφελής οργανισμός στο Ηνωμένο Βασίλειο ο οποίος συντηρεί μερικά από τα βασιλικά παλάτια της βρετανικής μοναρχίας τα οποία δεν κατοικούνται πλέον.
Σιούν Κουάνγκ

Ο Σιούν Κουάνγκ (πινγίν: Xun Kuang, , έζησε την περίοδο 310-235 π.Χ ή την περίοδο 314-217 π.Χ) γνωστός ως Σιούν-τσε («δάσκαλος Σιούν») ήταν Κινέζος φιλόσοφος και υποστηρικτής του Κομφούκιου, ο οποίος έζησε κατά την Περίοδο των Εμπόλεμων Κρατών και συνείσφερε στα Εκατό Σχολεία της Σκέψης. Παραδοσιακά αναφέρεται ως συγγραφέας του βιβλίου "Σιούν-τσε". Οι διδαχές του επηρέασαν τα επίσημα κρατικά δόγματα της Δυναστείας Χαν, αλλά η επιρροή του χάθηκε κατά την περίοδο της Δυναστεία Τανγκ λόγω της επιρροής του Μέγκιου. 

Ο Σιούν-τσε είδε το χάος γύρω από την πτώση της Δυναστείας Τσόου και την άνοδο της Δυναστείας Τσιν, το οποίο οδήγησε στην ανάπτυξη «νομικών» διδαχών γύρω από τον έλεγχο του κράτους μέσω των εννοιών του νόμου και των ποινών. Εν αντιθέσει μ' άλλους υποστηρικτές του Κομφούκιου, ο Σιούν-τσε θεώρησε πως οι ποινές έχουν νομικό, αν και δευτερεύοντα ρόλο στη διαχείριση ενός κράτους. Εκπαιδευμένος στο κράτος των Τσι, ο Σιούν-τσε δίδαξε αρκετούς μετέπειτα υποστηρικτές του ρεύματος του Νομικισμού (Legalism), συμπεριλαμβανομένου του πρωθυπουργού του Τσιν Λι Σε και του Χαν Φέι. Εξαιτίας αυτού θεωρήθηκε πως επηρέασε τη σκέψη του Χαν Φέι, αν και δεν υπάρχουν στοιχεία γι' αυτό, ούτε για την υποστήριξη του ως προς το φιλοσοφικό ρεύμα του Νομικισμού.

Όπως ο Σανγκ Γιάνγκ, ο Σιούν-τσε θεωρούσε πως η ανθρωπότητα ήταν γεννημένη με διαβολικά στοιχεία και πως οι ηθικές αξίες εμφανίστηκαν ώστε να επανορθώσουν οι άνθρωποι. Η θεωρία του Σιούν-τσε περί Κομφουκιανισμού ήταν πιο σκοτεινή, αλλά και πιο πραγματιστική απ' αυτή του Μέγκιου, ο οποίος θεωρούσε πως οι άνθρωποι γεννήθηκαν καλόψυχοι. Αλλά όπως οι πλείστοι οπαδοί του Κομφούκιου, θεωρούσε πως οι άνθρωποι μπορούσαν να εκλεπτυστούν μέσω της παιδείας, ενώ οι οπαδοί του Νομικισμού θεωρούσαν πως αυτό μπορεί να γίνει μονάχα μέσω του νόμου.

Ο Σιούν-τσε ανέφερε τον Λάο-τσε για πρώτη φορά ως ιστορικό πρόσωπο στην πρώιμη κινέζικη ιστορία.
Θοδωρής Γκόνης

Ο Θοδωρής Γκόνης (12 Ιανουαρίου 1956) είναι Έλληνας στιχουργός, ποιητής, ηθοποιός και σκηνοθέτης.
Ντιέγο Μαρίν Αγιλέρα

thumb|320px|Το κάστρο της Κορούνια ντε Κόντε και ένα αεροπλάνο το οποίο τιμά την μνήμη του πρωτοπόρου της αεροπορίας Ντιέγο Μαρίν Αγιλέρα.
Ο Ντιέγο Μαρίν Αγιλέρα (, 1757 – 1799) ήταν Ισπανός εφευρέτης ο οποίος ήταν ένας από τους πρώτους πρωτοπόρους της αεροπορίας. Γεννήθηκε στην Κορούνια ντελ Κόντε, και έγινε επικεφαλής της οικογένειας του όταν απεβίωσε ο πατέρας του. Ο Μαρίν αναγκάστηκε να φροντίσει τας επτά αδέλφια του, και εργάστηκε ως εργάτης γης, φροντίζοντας τα ζώα και τα χωράφια του. Ο Μαρίν πέρασε πολλές μέρες βοσκώντας πρόβατα στους τριγύρω αγρούς.

Ο Μαρίν σχεδίασε, από νωρίς, αρκετές συσκευές εξοικονόμησης εργασίας, στις οποίες περιελαμβανόταν συσκευή η οποία βελτίωνε την λειτουργικότητα ενός νερόμυλου στον ποταμό Αραντίγια, μια που βελτίωσε το έργο μιας νεροτριβής, και μια ακόμη που χρησιμοποιήθηκε στον τεμαχισμό μαρμάρων στα λατομεία του Εσπεχόν. Επίσης σκαρφίστηκε μια συσκευή με την οποία μαστιγώνε τα άλογα κατά την διάρκεια του αλωνίσματος, και μια άλλη που κατασκεύαζε πανιά.
Σεμπέριγια

δεξιά|μικρογραφία|Αγροί στην Σεμπέριγια
Η Σεμπέριγια (Σερβικά Κυριλλικά: Семберија, ) είναι μια γεωγραφική περιοχή στην βορειοανατολική Βοσνία-Ερζεγοβίνη. Η κύρια πόλη της περιοχής είναι η Μπιέλινα. Η Σεμπέριγια βρίσκεται μεταξύ του ποταμού Δρίνου και Σάβα. Το μεγαλύτερο μέρος της περιοχής βρίσκεται εντός των ορίων της Σερβικής Δημοκρατίας, ενώ ένα μικρό μέρος βρίσκεται στην Ομοσπονδίας Βοσνίας και Ερζεγοβίνης. Η Σεμπέριγια έχει πολύ πλούσια ιστορία. Αναφέρθηκε για πρώτη φορά το 1533. Το όνομα Σεμπέριγια είναι ουγγρικής προέλευσης. Σήμερα, περίπου 200.000 άνθρωποι κατοικούν στην περιοχή της Σεμπέριγια, κυρίως στους δήμους της Μπιέλινα, του Ούγκλιεβικ και του Λόπαρε.
Εμανουέλ Φουλόν

Ο Εμανουέλ Φουλόν (29 Δεκεμβρίου 1871 - 22 Ιουλίου 1945) ήταν Βέλγος τοξοβόλος. Συμμετείχε στους Ολυμπιακούς Αγώνες του Παρισιού και κέρδισε ένα χρυσό μετάλλιο στο αγώνισμα του αροτροειδή στύλου.
Ζαν-Μαρί Λε Πεν

Ο Ζαν-Μαρί Λε Πεν (γαλλικά: "Jean-Marie Le Pen", 20 Ιουνίου 1928) είναι Γάλλος στρατιωτικός και πολιτικός, αρχηγός του ακροδεξιού κόμματος Εθνικό Μέτωπο από το 1972 μέχρι το 2011.
Έρικ Κριστόφερσεν της Δανίας

Ο Έρικ Κριστόφερσεν της Δανίας (δανικά: Erik Christoffersen, 1307 - 1332) βασιλιάς της Δανίας (1321 - 1326 και 1329 - 1332) σε συμβασιλεία με τον πατέρα του ήταν μεγαλύτερος γιος και διάδοχος του βασιλιά της Δανίας Χριστόφορου Β΄ και της Ευφημίας της Πομερανίας.
Εμίλ Ντρουάρ

Ο Εμίλ Ντρουάρ ( ) ήταν Βέλγος τοξοβόλος. Στους Ολυμπιακούς του 1900 συμμετείχε σε ένα αγώνισμα της τοξοβολίας και κέρδισε ένα χρυσό μετάλλιο στο αγώνισμα του αροτροειδή στύλου.
Ωγκύστ Σερρουρί

Ο Ωγκύστ Σερρουρί ήταν Γάλλος τοξοβόλος. Στους Θερινούς Ολυμπιακούς Αγώνες 1900 συμμετείχε σε 2 αγωνίσματα της τοξοβολίας και κατάφερε να κερδίσει 2 αργυρά στο κάθε ένα.
Βασίλειο της Ουγγαρίας

Το Βασίλειο της Ουγγαρίας ήταν ένα μοναρχικό κράτος στην Κεντρική Ευρώπη που υπήρξε από το Μεσαίωνα μέχρι τον 20ο αιώνα (1000-1946, με την εξαίρεση 1918–1920). Το πρώην Πριγκιπάτο της Ουγγαρίας εμφανίστηκε ως χριστιανικό βασίλειο με τη στέψη του πρώτου βασιλιά, Στέφανου Α΄, περίπου το έτος 1000 μ.Χ. στο Έστεργκομ. Ο Οίκος του, η δυναστεία των Αρπάντ, ηγήθηκε της ουγγρικής μοναρχίας για 300 χρόνια. Μέχρι το 12ο αιώνα, το βασίλειο είχε εξελιχθεί σε αξιοσημείωτη ευρωπαϊκή δύναμη.

Εξαιτίας της οθωμανικής κατάκτησης των κεντρικών και νότιων περιοχών της Ουγγαρίας τον 16ο αιώνα, η χώρα χωρίστηκε σε τρία τμήματα: τη Βασιλική (Αψβουργική) Ουγγαρία, την Οθωμανική Ουγγαρία και το ημιαυτόνομο Μεγάλο Πριγκιπάτο της Τρανσυλβανίας. Μετά τη μάχη του Μοχάτς και μέχρι το 1918 ο Οίκος των Αψβούργων διατήρησε τον θρόνο της Ουγγαρίας, παίζοντας ρόλο κλειδί στους πολέμους της ανεξαρτησίας από την Οθωμανική Αυτοκρατορία.

Από το 1867 οι περιοχές του ουγγρικού θρόνου περιήλθαν υπό τη δυαδική Αυστροουγγρική μοναρχία, ονομαζόμενα "Εδάφη του Στέμματος του Αγίου Στεφάνου". Η μοναρχία τελείωσε με την αποκαθήλωση του τελευταίου αυτοκράτορα Καρόλου Α΄ της Αυστροουγγαρίας, μετά την οποία η Ουγγαρία έγινε κοινοβουλευτική δημοκρατία. Το βασίλειο αποκαταστάθηκε κατά τη διάρκεια της λεγόμενης περιόδου της "Αντιβασιλείας" 1920-1946, που τελείωσε με τη σοβιετική κατοχή του 1946.

Το Βασίλειο της Ουγγαρίας ήταν ένα πολυεθνικό κράτος από την ίδρυσή του μέχρι τη Συνθήκη του Τριανόν, καλύπτοντας τα εδάφη της σημερινής Ουγγαρίας, Σλοβακίας, Τρανσυλβανίας, καθώς και τμήματα της σημερινής Ρουμανίας, Ρουθηνίας των Καρπαθίων (τμήμα σήμερα της Ουκρανίας), Βοϊβοντίνας (σήμερα τμήμα της Σερβίας), Μπούργκενλαντ (σήμερα τμήμα της Αυστρίας), και άλλα μικρότερα εδάφη που περιβάλλουν τη σημερινή μεθόριο της Ουγγαρίας. Από το 1102 περιελάμβανε επίσης την Κροατία, με την οποία είχε ενωθεί υπό το βασιλιά της Ουγγαρίας.

Σήμερα, η γιορτή του πρώτου βασιλιά Στεφάνου Α΄ (20 Αυγούστου) είναι μέρα εθνικής αργίας στην Ουγγαρία, τιμώντας την ίδρυση του κράτους ("Ημέρα Ίδρυσης").
Παντοδαπή ιστορία

μικρογραφία|Σελίδα από την αρμενική μετάφραση του έργου
μικρογραφία|Τμήμα χειρογράφου του 9ου αιώνα της λατινικής μετάφρασης του έργου

Η Παντοδαπή ιστορία είναι ιστορικό έργο των αρχών του 4ου αιώνα από τον εκκλησιαστικό συγγραφέα Ευσέβιο της Καισαρείας, στο οποίο παρατίθενται γεγονότα σε μορφή χρονολογίου από τα βιβλικά έτη έως τον Ρωμαίο αυτοκράτορα Κωνσταντίνο Α´ το 325 π.Χ..
Βιολέτα Ουρμάνα

Η Βιολέτα Ουρμάνα (γεννήθηκε ως Βιολέτα Ουρμαναβισιούτε, λιθουανικά: "Violeta Urmanavičiūtė") (λιθουανικά: "Violeta Urmana", 19 Αυγούστου 1961 -) είναι Λιθουανή σοπράνο και mezzo-soprano της όπερας. Γεννήθηκε στο Καζλού Ροντά στην επαρχία του Μαριγιάμπολε της Λιθουανίας. Ξεκίνησε της σπουδές της στη μουσική στο Ωδείο του Βίλνιους, μαθαίνοντας πιάνο. Έναν χρόνο πριν αποφοιτήσει, άλλαξε κατεύθυνση και ασχολήθηκε με το τραγούδι. Τραγούδι σπούδασε στο Μόναχο, στο "Hochschule für Musik und Theater München", στο πλευρό του Άστριντ Βαρνάι. Τα πρώτα της βήματα τα έκανε στη Βαβαρική Κρατική Όπερα.

Πλέον η Ουρμάνα απολαμβάνει μία διεθνή καριέρα, έχοντας παραλάβει πολλές διακρίσεις και βραβεία, σε διάφορους διαγωνισμούς. Ωστόσο, μετά από κάποιες βραβεύσεις της, οι μεγάλες σκηνές της όπερας ακολούθησαν για τη Λιθουανή τραγουδίστρια. Το 2003, συμμετείχε στην όπερα "Αντρέα Σενιέ", του Ουμπέρτο Τζορντάνο, στην Κρατική Όπερα Βιέννης. Το 2004, από mezzo-soprano, έγινε soprano στην όπερα "Τριστάνος και Ιζόλδη" του Βάγκνερ. Την ίδια χρόνια έπαιξε και στο Λονδίνο την όπερα "Η δύναμη του πεπρωμένου", του Βέρντι. 

Η Ουρμάνα έχει συνεργαστεί, κατά τη διάρκεια της καριέρας της με σπουδαίους μαέστρους όπως ο Ντάνιελ Μπάρενμποϊμ, ο Πιερ Μπουλέζ, ο Ζούμπιν Μέτα, ο Ρικάρντο Μούτι, καθώς και άλλοι πολλοί. Ενώ μερικοί γνωστοί ρόλοι από αυτούς που έχει ερμηνεύσει είναι ως Sieglinde στο "Βαλκυρία", του Βάγκνερ, στην "Iphigénie en Aulide", του Κρίστοφ Βίλιμπαλντ Γκλουκ στη Σκάλα του Μιλάνου, ως Lady Macbeth στο "Macbeth" του Βέρντι, ως Santuzza στο "Καβαλερία Ρουστικάνα" του Πιέτρο Μασκάνι, καθώς και σε πολλές άλλες. Το ρεπερτόριο της είναι ευρύ, αφού ερμηνεύει από Μπαχ έως και Μπερλιόζ. Τέλος, είναι παντρεμένη με τον Ιταλό τραγουδιστή της όπερας Αλφρέντο Νίγκρο.
Πραξικόπημα του Καπ

"Reichskriegsflagge", που συνδέεται με τη [[Γερμανική Αυτοκρατορία]], σε χρήση κατά τη διάρκεια του Πραξικοπήματος του Καπ
δεξιά|μικρογραφία|225x225εσ|Πραξικοπηματίες στο Βερολίνο. Το πανό προειδοποιεί: "Σταματήστε! Όποιος προχωρήσει θα πυροβοληθεί"
Το Πραξικόπημα του Καπ, επίσης γνωστό ως Kapp-Lüttwitz Πραξικόπημα, αφού οι ηγέτες του ήταν οι Wolfgang Kapp και Walther von Lüttwitz, ήταν μια απόπειρα πραξικοπήματος στις 13 Μαρτίου 1920, η οποία αποσκοπούσε στην αναίρεση της Γερμανικής Επανάστασης του 1918-1919, την ανατροπή της Δημοκρατίας της Βαϊμάρης και την ίδρυση μιας δεξιάς αυτοκρατορικής κυβέρνησης. Υποστηρίχθηκε από τμήματα της Ράιχσβερ (στρατός) και άλλες συντηρητικές, εθνικιστικές και μοναρχικές παρατάξεις.

Το πραξικόπημα έλαβε χώρα στην πρωτεύουσα, το Βερολίνο, και η νόμιμη γερμανική κυβέρνηση αναγκάστηκε να φύγει από την πόλη. Το πραξικόπημα απέτυχε μετά από λίγες μέρες, όταν μεγάλα τμήματα του γερμανικού πληθυσμού ακολούθησαν έκκληση της κυβέρνησης να συμμετάσχουν σε γενική απεργία. Οι περισσότεροι δημόσιοι υπάλληλοι αρνήθηκαν να συνεργαστούν με τον Κάππ και τους συμμάχους του. Παρά την αποτυχία του, το πραξικόπημα είχε σημαντικές συνέπειες για το μέλλον της Δημοκρατίας της Βαϊμάρης. Ήταν η αιτία της αριστερής εξέγερσης του Ρουρ το Μάρτιο του 1920, την οποία η κυβέρνηση κατέστειλε με στρατιωτική δύναμη, ενώ αντιμετώπιζε επιεικώς τους ανθρώπους πίσω από το πραξικόπημα. Αυτά τα γεγονότα πόλωσαν το εκλογικό σώμα, με αποτέλεσμα τη μετατόπιση της πλειοψηφίας μετά τις εκλογές του Ράιχσταγκ του Ιουνίου.
Παρινιρβάνα

Στον Βουδισμό, ο όρος Παρινιρβάνα (σανσκριτικός: parinirvāṇa, Πάλι: parinibbāna) χρησιμοποιείται συνήθως για να αναφέρεται στην νιρβάνα μετά το θάνατο, που συμβαίνει μετά το θάνατο του σώματος κάποιου που έχει επιτύχει νιρβάνα κατά τη διάρκεια της ζωής του. Υπονοεί απελευθέρωση από το Σαμσάρα, κάρμα και αναγέννηση καθώς και τη διάλυση των σκανδάλων.

Σε μερικές γραφές Μαχαγιάνα, κυρίως στην Μαχαγιάνα Μαχαπαρινιρβάνα Σούτρα, η Παρινιρβάνα περιγράφεται ως η σφαίρα του αιώνιου αληθινού Εαυτού του Βούδα.

Κατηγορία:Βουδισμός
Ζαν-Μαρί-Ζοζέφ Κουτέλ

Ο Συνταγματάρχης Κουτέλ με το αερόστατό του στην πολιορκία του [[Μάιντς]].
Ο τάφος του Κουτέλ στο [[Κοιμητήριο Περ Λασαίζ]].
Ο Ζαν-Μαρί-Ζοζέφ Κουτέλ (, 3 Ιανουαρίου 1748, Λε Μαν – 20 Μαρτίου 1835, 11ο διαμέρισμα, Παρίσι) ήταν Γάλλος μηχανικός, επιστήμονας και πρωτοπόρος της αεροστατικής.
Χασμίκ Παπιάν

Η Χασμίκ Παπιάν (αρμενικά: "Հասմիկ Պապյան", Γερεβάν, Σοβιετική Ένωση, 2 Σεπτεμβρίου 1961) είναι διακεκριμένη Αρμένισα σοπράνο της όπερας.
Δημήτρης Μιχελίδης

Ο Δημήτρης Μιχελίδης (1909-1990) ήταν συνδικαλιστής, ανώτατο στέλεχος του ΚΚΕ και αντιστασιακός.
Στυλιανός Κρητικός

Ο Στυλιανός Κρητικός (1891 - ;) ήταν Έλληνας πολιτικός.
Απόστολος Κουτσαγγέλης

Ο Απόστολος Κουτσαγγέλης (1871 - ;) ήταν Έλληνας πολιτικός.
Τευμησσία αλεπού

Στην ελληνική μυθολογία, η Τευμησσία αλεπού, ή Καδμεία αλεπού, ήταν γιγαντιαία αλεπού που δεν προοριζόταν ποτέ να πιαστεί. Λέγεται ότι είχε σταλεί από τους θεούς (ίσως από τον Διόνυσο) για να καταδιώξει τα παιδιά της Θήβας ως τιμωρία για ένα εθνικό έγκλημα. Ο Κρέων, ο τότε Αντιβασιλέας της Θήβας, ανέθεσε στον Αμφιτρίωνα την αδύνατη αγγαρεία της καταστροφής αυτού του θηρίου. Ανακάλυψε μια φαινομενικά τέλεια λύση στο πρόβλημα, φέρνοντας το μαγικό σκυλί την Λαίλαπα, που προοριζόταν να πιάσει όλα όσα κυνηγούσε, για να πιάσει την Τευμησσία αλεπού. Ο Δίας, που αντιμετώπιζε μια αναπόφευκτη αντίφαση εξαιτίας της παράδοξης φύσης των αμοιβαία εξαιρουμένων ικανοτήτων τους, μετέτρεψε τα δύο θηρία σε πέτρα. Αυτά τα δύο εκδιώχθηκαν στα αστέρια και παρέμειναν ως ο Μέγας Κύων (η Λαίλαπα) και ο Μικρός Κύων (η Τευμησσία αλεπού).
Ομορφοχώρι Λάρισας

Το Ομορφοχώρι Λάρισας είναι οικισμός που ανήκει στη Δημοτική Ενότητα Πλατυκάμπου, στο Δήμο Κιλελέρ που βρίσκεται στην Περιφέρεια Θεσσαλίας, σύμφωνα με τη διοικητική διαίρεση της Ελλάδας όπως διαμορφώθηκε από το πρόγραμμα "Καλλικράτης". Το χωριό γνωστό και ως Νέχαλη, αποτελούταν αρχικά από το τσιφλίκι του Σκαλιόρα με το κονάκι και τα χαμόσπιτα των κολίγων, σε μια σχετικά άγονη και ανθυγιεινή περιοχή. Μετά το 1923 εγκαταστάθηκαν Έλληνες πρόσφυγες από την περιοχή της Καππαδοκίας (Νεβσεχίρ, Τζαλέλα και Ποτάμια), πολλοί από τους οποίους πέθαναν λόγω της ελονοσίας. Η ονομασία του χωριού οφείλεται σε μετάφραση της ονομασίας του χωριού Τζελέλα ή Τζεμήλ στα ελληνικά.
Λέονερτ Μπράμερ

Ο Λέονερτ Μπράμερ (ολλανδικά: "Leonaert Bramer", αναγραφόμενος επίσης και ως "Leendert" ή "Leonard" (24 Δεκεμβρίου 1596 – 10 Φεβρουαρίου 1674 (ταφή)) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος ασχολήθηκε με θρησκευτικά και ιστορικά θέματα. Εκτός από μακρόβιος, ήταν και ιδιαίτερα παραγωγικός τόσο ως ζωγράφος όσο και ως σχεδιαστής, είναι γνωστός ιδιαίτερα για τις νυκτερινές σκηνές του, στις οποίες επιδεικνύει μια τάση για απεικόνιση εξωτικών κοστουμιών και λεπτομερειών. 

Ο Μπράμερ ζωγράφισε επίσης και νωπογραφίες, κάτι ιδιαίτερα σπάνιο για ζωγράφους βόρεια των Άλπεων, οι οποίες δυστυχώς δεν διασώζονται, πλην εκείνης στην οροφή του κτιρίου "Prinsenhof", και μερικές τοιχογραφίες σε καμβά, ορισμένες από τις οποίες έχουν διασωθεί. Ο Μπράμερ αποτελεί μια από τις πλέον ενδιαφέρουσες προσωπικότητες στην Ολλανδική τέχνη του 17ου αιώνα.
Πέτρος Καμπάνης

Ο Πέτρος Καμπάνης (1881 - ;) ήταν Έλληνας πολιτικός.
Δημήτριος Κατσίνας

Ο Δημήτριος Κατσίνας (1874 - ;) ήταν Έλληνας πολιτικός.
Τσαρλς Νέιγιερτ

Ο Τσαρλς Νέιγιερτ ("λατινικό αλφάβητο : Charles Naeyaert") (Αμβέρσα 17 Σεπτεμβρίου 1914 - Αμβέρσα 2 Οκτωβρίου 1944) ήταν Βέλγος αθλητής της αντισφαίρισης.

Στο Βελγικό πρωτάθλημα ήταν πρώτος στο απλό τις χρονιές 1933, 1937, 1939 και το 1941, δεύτερος στο απλό το 1935, στο διπλό αντρών ήταν πρώτος το 1933, 1938 και το 1942. Στο διπλό μεικτό ήταν πρώτος το 1938.

Αγωνίστηκε με το Βέλγιο στα κύπελλα Ντέιβις του 1934, 1935, 1937, 1938 και 1939 με ρεκόρ 9 νίκες 10 ήττες.

Είχε συμμετάσχει στο Ρολάν Γκαρός και το Γουίμπλεντον χωρίς ιδιαίτερη επιτυχία. Το 1938 στο Πρωτάθλημα αντισφαίρισης Ανατολικής Μεσογείου ήταν πρώτος στο διπλό με συμπαίκτη τον Πιέρ Ζελάν.
Επιτροπή Κοινής Σωτηρίας

Η Επιτροπή Κοινής Σωτηρίας ()—ιδρυθείσα τον Απρίλιο του 1793 από την Συμβατική Εθνοσυνέλευση και μετέπειτα ανασχηματισμένη τον Ιούλιο του 1793—αποτελούσε την "de facto" εκτελεστική εξουσία στην Γαλλία κατά την διάρκεια της βασιλείας του Τρόμου (1793–94), που αποτελούσε φάση της Γαλλικής Επανάστασης. Η Επιτροπή Κοινής Σωτηρίας διαδέχθηκε την προγενέστερη Επιτροπή Γενικής Άμυνας (ιδρυθείσα στον Ιανουάριο του 1793) και ανέλαβε τον ρόλο της προστασίας της νεοϊδρυθείσας δημοκρατίας έναντι ξένων επιθέσεων και εσωτερικών ανταρσιών. Ως πολεμικό μέτρο, η Επιτροπή—που αποτελούνταν αρχικά από εννέα, και στη συνέχεια δώδεκα, μέλη—κατέλαβε ευρείες εποπτικές εξουσίες στις στρατιωτικές, δικαστικές και νομοθετικές προσπάθειες. Αποτελούσε διοικητικό όργανο το οποίο επέβλεπε και διευκόλυνε το έργο των εκτελεστικών οργάνων της Συνέλευσης και των κυβερνητικών υπουργών που οριζόταν από την Συνέλευση. Καθώς η Επιτροπή προσπάθησε να αντιμετωπίσει τους κινδύνους του συνασπισμού των Ευρωπαϊκών εθνών και τις αντιεπαναστατικές δυνάμεις στο εσωτερικό της χώρας, γινόταν ολοένα και πιο ισχυρή.

Τον Ιούλιο του 1793, μετά την ήττα των Γιρονδίνων στη Συνέλευση, ο επιφανής ηγέτης των ριζοσπαστών Ιακωβίνων, Μαξιμιλιανός Ροβεσπιέρος, έγινε μέλος της Επιτροπής. Η ισχύς της Επιτροπής κορυφώθηκε μεταξύ Αυγούστου 1793 και Ιουλίου 1794. Τον Δεκέμβριο του 1793, η Επιτροπή κατείχε εκτελεστική ισχύ έναντι της Επιτροπής.

Μετά την εκτέλεση του Ροβεσπιέρου τον Ιούλιο του 1794, αρχίζει μια αντιδραστική περίοδος κατά της Επιτροπής Κοινής Σωτηρίας. Είναι γνωστή ως Θερμιδοριανή Αντίδραση, μιας και η πτώση του Ροβεσπιέρου από την εξουσία προκλήθηκε κατά τον Επαναστατικό μήνα του Θερμιντόρ. Η επιρροή της Επιτροπής μειώθηκε, και αυτή διαλύθηκε το 1795.
Γεράσιμος Ανδρεάτος

Ο Γεράσιμος Ανδρεάτος (2 Οκτωβρίου 1962) είναι Έλληνας τραγουδιστής.
Άγγελος Προκοπίου

Ο Άγγελος Προκοπίου (Αλεξάνδρεια, Αίγυπτος, Αύγουστος 1909 – Αθήνα, 13 Μαΐου 1967) ήταν Έλληνας νομικός, κριτικός τέχνης και συγγραφέας .
Απόφοιτος της Νομικής Σχολής του Πανεπιστημίου Αθηνών και της Ανώτατης Σχολής Καλών Τεχνών, πραγματοποίησε τη διδακτορική του διατριβή στη Φιλοσοφική Σχολή του Πανεπιστημίου του Παρισιού. Αρχικά εργάσθηκε ως δικηγόρος παρ’ Αρείω Πάγω (1934 – 1939). Εν συνεχεία υπηρέτησε σαν καθηγητής της Γενικής Ιστορίας και Τέχνης (1940 – 1947) και από το 1959 έως τον θάνατό του δίδαξε Ιστορία Τέχνης στο Εθνικό Μετσόβειο Πολυτεχνείο. Από το 1948 διορίσθηκε σχολιαστής και διευθυντής προγράμματος στο Εθνικό Ίδρυμα Ραδιοφωνίας με αντικείμενο τα καλλιτεχνικά θέματα. Προσκλήθηκε επανειλημμένως από ξένες κυβερνήσεις και πανεπιστημιακά ιδρύματα ως επισκέπτης καθηγητής και ομιλητής, ενώ διακρίθηκε επίσης ως συγγραφέας με τα πονήματα «Αισθητική και Τέχνη στην Ευρώπη», «Το 21 στη λαϊκή ζωγραφική του», «Το Μακεδονικό ζήτημα στη Βυζαντινή ζωγραφική», «Ο Λαός της Βίβλου» και «Η ιστορία της τέχνης» το οποίο εκδόθηκε μετά τον θάνατό του.
Όλαφ Β΄ της Δανίας

Ο Όλαφ Β΄ της Δανίας ή Όλαφ Χάακορσον ("Oluf 2.", 1370 - 3 Αυγούστου 1387) ως βασιλιάς της Δανίας αναφέρεται ως Όλαφ Β΄ (1375 - 1387) και ως βασιλιάς της Νορβηγίας αναφέρεται ως Όλαφ Δ΄ (1380 - 1387) ήταν γιος του Χάακον ΣΤ' της Νορβηγίας και της Μαργαρίτας της Δανίας, εγγονός από πατέρα του βασιλιά Μάγκνους Δ΄ της Σουηδίας και εγγονός από μητέρα του βασιλιά Βάλντεμαρ Δ΄ της Δανίας κάτι που του έδωσε δικαιώματα στους θρόνους της Δανίας και της Σουηδίας.
Sirusho

Η Σιρανούς Χαρουτουνιάν (αρμενικά: "Սիրանուշ Հարությունյան", 7 Ιανουαρίου 1987 -), περισσότερο γνωστή με το καλλιτεχνικό της: Sirusho (αρμενικά: "Սիրուշո", ελληνική απόδοση: Σιρούσο), είναι Αρμένισα τραγουδίστρια και τραγουδοποιός, της οποίας η καριέρα είναι ενεργή σχεδόν είκοσι χρόνια. Το ύφος της περισσότερο απαντά στην αρμενική παραδοσιακή μουσική, η οποία, όμως, μπλέκεται με μοντέρνους ήχους. Στα 9 της χρόνια έλαβε το πρώτο της μουσικό βραβείο, με το τραγούδι "Lusabats". Έκτοτε ακολούθησαν κι άλλες βραβεύσεις στην καριέρα της. Το 2000, κυκλοφόρησε τον πρώτο, από τους, έως τώρα, πέντε δίσκους της.

Το 2005, στο πρώτο Εθνικό Φεστιβάλ Μουσικής της Αρμενίας, έλαβε τρία βραβεία: το "Μέλλον της Αρμενικής Μουσικής", το "Καλύτερος Δίσκος" και το "Καλύτερη Γυναίκα Ερμηνεύτρια". Το 2008, το BBC, εξ αιτίας της επιτυχίας της, ονόμασε αυτήν «εθνικός θησαυρός της Αρμενίας». Παρόλα αυτά, η διεθνής αναγνωρισιμότητα για αυτήν ξεκίνησε το 2007 και κορυφώθηκε το 2008. Το 2007, ήταν η παρουσιάστρια της Αρμενίας στον Διαγωνισμό Τραγουδιού Eurovision 2007 και στον επόμενο ήταν συμμετέχουσα, με το τραγούδι "Qélé, Qélé". Το κομμάτι αυτό έγινε παγκόσμια επιτυχία, κυρίως, όμως, σε ελληνόφωνες περιοχές.

Το 2012, κυκλοφόρησε το single "PreGomesh", το οποίο έτυχε μεγάλης επιτυχίας. Με το τραγούδι αυτό έγινε η πρώτη Αρμένισα τραγουδίστρια που γίνεται δύο φορές υποψήφια στα "World Music Awards". Το 2013, το περιοδικό "W" την συμπεριέλαβε στη λίστα του με τις 6 "μη-Αμερικανίδες Είδωλα". Ο Κέβιν ΜακΓκάρι, ο αρθρογράφος της λίστας αυτής, συμπληρώνει για αυτήν: «"Πιθανώς, η πόρτα είναι ακόμα ανοιχτή για τη Sirusho, ώστε να συστήσει την αρμενική γλώσσα στη Δύση, η οποία είναι άγνωστη εκεί"».
Beastie Boys

Οι Beastie Boys ήταν αμερικανικό συγκρότημα hip hop από τη Νέα Υόρκη, που σχηματίστηκε το 1981. Για την πλειοψηφία της καριέρας τους, η ομάδα αποτελούταν από τους Michael "Mike D" Diamond (φωνητικά, τύμπανα), Adam "MCA" Yauch ) και Adam "Ad-Rock" Horovitz (φωνητικά, κιθάρα).

Αρχικά σχηματίστηκαν ως τετραμελής hardcore punk μπάντα, οι Young Aborigines, το 1978 από τους Diamond (φωνητικά), John Berry (κιθάρα), Yauch (μπάσο) και Kate Schellenbach (τύμπανα), η μπάντα εμφανίστηκε στην κασέτα συλλογής New York Thrash , πριν καταγράψουν το πρώτο τους EP, Polly Wog Stew, το 1982. Ο Berry έφυγε σύντομα στη συνέχεια και αντικαταστάθηκε από τον Horovitz. Μετά την επίτευξη μέτριας τοπικής επιτυχίας με το πειραματικό hip hop 12 ιντσών "Cooky Puss" το 1983, ο Schellenbach εγκατέλειψε το συγκρότημα και οι Beastie Boys έκαναν μια πλήρη μετάβαση στο hip hop, απελευθερώνοντας μια σειρά επιτυχημένων singles. Έκαναν περιοδεία με τη Madonna το 1985 και ένα χρόνο αργότερα κυκλοφόρησαν το ντεμπούτο άλμπουμ τους Licensed to Ill. Ο όμιλος πώλησε 26 εκατομμύρια άλμπουμ στις Ηνωμένες Πολιτείες και 50 εκατομμύρια άλμπουμ παγκοσμίως, κάνοντας τους, σύμφωνα με την Billboard, τη μεγαλύτερη ραπ ομάδα από τότε που το περιοδικό άρχισε να καταγράφει στοιχεία πωλήσεων το 1991. 

Με επτά πλατινένια ή καλύτερα άλμπουμ από το 1986 έως το 2004, οι Beastie Boys ήταν μια από τις πιο μακροχρόνιες hip hop μπάντες παγκοσμίως. Το 2009, κυκλοφόρησαν ψηφιακά επανεγγραφημένες πολυτελείς εκδόσεις των δίσκων τους Paul's Boutique, Check Your Head, Ill Communication και Hello Nasty. Το όγδοο άλμπουμ τους, το Hot Part Committee Committee Part 2, κυκλοφόρησε το 2011 και έλαβε θετικές κριτικές. Εισήχθησαν στο Rock and Roll Hall of Fame τον Απρίλιο του 2012, "μόλις η τρίτη ομάδα ραπ για να μπει στo Rock and Roll Hall of Fame, μετά τους Run-DMC (2009), τους Grandmaster Flash και τους Furious Five (2007)." Τον ακόλουθο μήνα, ο MCA πέθανε από καρκίνο του παρωτιδικού σιελογόνου αδένα . Τον Ιούνιο του 2014, ο Mike D επιβεβαίωσε ότι αυτός και η Ad-Rock δεν θα συνεχίσουν τα Beastie Boys, από σεβασμό απέναντι στον MCA.
Βασιλική του Αγίου Στεφάνου

Η Βασιλική του Αγίου Στεφάνου είναι μια καθολική βασιλική στη Βουδαπέστη της Ουγγαρίας. Έχει πάρει το όνομά της προς τιμήν του Στεφάνου, του πρώτου Βασιλιά της Ουγγαρίας (975-1038 μ.Χ.). Ήταν η έκτη μεγαλύτερη εκκλησία που χτίστηκε στην Ουγγαρία πριν το 1920. Σήμερα είναι το τρίτο μεγαλύτερο εκκλησιαστικό κτήριο στη σημερινή Ουγγαρία.
μικρογραφία|349x349εσ|Η Βασιλική του Αγίου Στεφάνου φωταγωγημένη, Μάιος 2017
Χέλβιγκ του Σλέσβιχ

Η Χέλβιγκ του Σλέσβιχ (περί το 1320 - 1374), βασίλισσα της Δανίας ως σύζυγος του Βάλντεμαρ Δ΄ της Δανίας και μητέρα της Μαργαρίτας Α΄ της Δανίας ήταν κόρη του Έρικ Β΄ του Σλέσβιχ και της Αδελαΐδας του Χόλσταϊν- Ρέντσμπουργκ, η ημερομηνία γέννησης της είναι άγνωστη αλλά είναι βέβαιο οτι είχε γεννηθεί αυτή όπως και όλα τα αδέλφια της όταν πέθανε ο πατέρας της (1325), νεώτερες εκτιμήσεις τοποθετούν την ημερομηνία γέννησης της γύρω στο 1320.
Harrods

Το Harrods είναι πολυτελές πολυκατάστημα που βρίσκεται στην στο του Λονδίνου. Είναι ιδιοκτησία του κράτους του Κατάρ. Το σύνθημα του Harrods είναι η λατινική φράση "Omnia Omnibus Ubique", που σημαίνει «όλα τα πράγματα για όλους τους ανθρώπους, παντού». Αρκετές από τις υπηρεσίες του Harrods, είναι ευρέως γνωστές συμπεριλαμβανομένων και των εποχιακών χριστουγεννιάτικων τμημάτων αλλά και τις αίθουσες φαγητού.
Κωνσταντίνος Χρυσοχοΐδης

Ο Κωνσταντίνος Χρυσοχοΐδης (1873 - ;) ήταν Έλληνας πολιτικός.
Ίνγκεμποργκ της Δανίας, δούκισσα του Μεκλεμβούργου

Η Ίνγκεμποργκ της Δανίας, δούκισσα του Μεκλεμβούργου (δανικά: "Ingeborg Valdemarsdatter Κάστρο του Σόντεμπουργκ", 1 Απριλίου 1347 - 16 Ιουνίου 1370), δούκισσα του Μεκλεμβούργου - Σβερίν λόγω του γάμου της με τον δούκα Ερρίκο του Μεκλεμβούργου ήταν δεύτερη κόρη και τρίτο παιδί του βασιλιά Βάλντεμαρ Δ΄ της Δανίας και της συζύγου του Χέλβιγκ του Σλέσβιχ, διάδοχος του θρόνου της Δανίας και μεγαλύτερη αδελφή της Μαργαρίτας Α΄ της Δανίας.
Γεώργιος Καρπετόπουλος

Ο Γεώργιος Καρπετόπουλος (1864 - 1929) ήταν Έλληνας πολιτικός.
Παντελής Χριστίδης

Ο Παντελής Χριστίδης (1869 - ;) ήταν Έλληνας πολιτικός.
Έντουαρντ Έβερετ

Ο Έντουαρντ Έβερετ (στα αγγλικά "Edward Everett", ΗΠΑ, 11 Απριλίου 1794 – 15 Ιανουαρίου 1865) ήταν Αμερικανός πάστορας, διπλωμάτης, πολιτικός, φιλόλογος και ακαδημαϊκός, γνωστός επίσης για τις θέσεις του υπέρ του θεσμού της δουλείας αλλά και για το φιλελληνισμό του κατά τη διάρκεια της Ελληνικού εθνικοαπελευθερωτικού αγώνα 1821-1828.

Το 1819 ο Έβερετ έφτασε περιοδεύοντας στην Ευρώπη, όπου μεταξύ άλλων επισκέφτηκε και την υπόδουλη στους Οθωμανούς Ελλάδα. Μετά από παρότρυνση φίλων του, μεσολάβησε στην κυβέρνηση των ΗΠΑ γνωστοποιώντας τη διεθνή έκκληση του Πετρόμπεη Μαυρομιχάλη για τη στήριξη του Αγώνα της ανεξαρτησίας, η οποία συντάχθηκε στις 25 Μαρτίου του 1821 και βάσει της οποίας εξαγγέλθηκε το περίφημο δόγμα Μονρόε το Δεκέμβριο του 1822. Υπήρξε ακόμη, πρόεδρος του Πανεπιστημίου του Χάρβαρντ το 1846 ενώ κατά καιρούς θήτευσε σε διάφορα δημόσια αξιώματα, ως μέλος της Βουλής των Αντιπροσώπων (1825 – 1835), πρέσβης των Ηνωμένων Πολιτειών στο Λονδίνο (1841 – 1845), υπουργός Εσωτερικών (1852) και γερουσιαστής (1853).
Χριστόφορος, δούκας του Λόλλαντ

Ο Χριστόφορος, δούκας του Λόλλαντ (δανικά: "Christopher Valdemarsen", 1341 - 11 Ιουνίου 1363) ήταν μεγαλύτερος γιος και παιδί του βασιλιά Βάλντεμαρ Δ΄ της Δανίας και της συζύγου του Χέλβιγκ του Σλέσβιχ, διορίστηκε (1359) δούκας του Λόλλαντ και διάδοχος του θρόνου της Δανίας.
Αναφέρεται για πρώτη φορά όταν στάλθηκε από τον πατέρα του (1354-1355, 1358) στην Νίμποργκ προκειμένου να διαπραγματευτεί με τους επαναστατημένους κατοίκους της Γιουτλάνδης, διορίστηκε στην συνέχεια από τον πατέρα του δούκας του Λόλλαντ και διάδοχος του θρόνου των Δανών και των Σλάβων, συμμετείχε ενεργά στους πολέμους του πατέρα του στην Σκανία. Στην διάρκεια του πολέμου του Έλσινγκμποργκ (1362) τραυματίστηκε σοβαρά, σύμφωνα με χρονικογράφους δέχτηκε μια πέτρα στο κεφάλι που του έφερε μεγάλη διανοητική διαταραχή, πέθανε την επόμενη χρονιά στην Κοπεγχάγη πιθανότατα από τα τραύματα. 

Σε αντίθεση με τους γονείς του ο Χριστόφορος δεν τάφηκε στο αβαείο του Σόρο μαζί με τους γονείς του αλλά στον Καθεδρικό ναό του Ροσκίλντε μαζί με την μικρότερη αδελφή του Μαργαρίτα Α΄ της Δανίας, στον τάφο του υπάρχει μια αλαβάστρινη μορφή ενός βαριά οπλισμένου νέου ιππότη με τις ασπίδες της Δανίας, του Άλλαντ και του Λόλλαντ. Το μνημείο του καταστράφηκε κατά την διάρκεια της Μεταρρύθμισης αλλά η αλαβάστρινη μορφή του αποκαταστάθηκε (1879) από τον γλύπτη Βίλχελμ Βίσσεν.
Δημήτριος Κούζης

Ο Δημήτριος Κούζης (1870 - 1958) ήταν Έλληνας πολιτικός.
Τσάρλι Γκαρθία

Ο Τσάρλι Γκαρθία, γεννημένος Κάρλος Αλμπέρτο Γκαρθία Μορένο (στα ισπανικά Charly García) (23 Οκτωβρίου 1951), είναι ένας τραγουδοποιός, μουσικός και παραγωγός της Αργεντινής. Με μια μακρά σταδιοδρομία, σχημάτισε μπάντες που θεωρήθηκαν από τις πιο δημοφιλείς στην ιστορία της Αργεντινής, το Sui Generis στη δεκαετία του 1970 και το Serú Girán στη δεκαετία του '80, καθώς και τις λατρευτικές ομάδες όπως η λαϊκή παράσταση La Machina de Hacer Pájaros. Από τη δεκαετία του '80 ο Γκαρσία έχει εργαστεί κυρίως ως σόλο μουσικός. Τα βασικά του όργανα είναι το πιάνο, μαζί με κιθάρα και πληκτρολόγια.

Η Γκαρθία θεωρείται ευρέως από τους κριτικούς ως ένας από τους σημαντικότερους ροκ καλλιτέχνες στην ισπανική ροκ σκηνή και (μαζί με τον Luis Alberto Spinetta) ως "ο Πατέρας της Αργεντινής Ροκ".
Αγνή του Βρανδεμβούργου

Η Αγνή του Βρανδεμβούργου (περί το 1257 - 29 Σεπτεμβρίου 1304) βασίλισσα της Δανίας ως σύζυγος του Έρικ Ε΄ της Δανίας και αντιβασίλισσα της Δανίας ως κηδεμόνας του ανήλικου γιου της Έρικ ΣΤ΄ της Δανίας (1286 - 1293) ήταν κόρη του μαργράβου Ιωάννη Α΄ του Βρανδεμβούργου και της Μπριγκίτας της Σαξονίας. Παντρεύτηκε στις 11 Νοεμβρίου 1273 στο Σλέσβιχ τον βασιλιά της Δανίας Έρικ κατά την διάρκεια που ο Έρικ ήταν αιχμάλωτος την δεκαετία του 1260 στο Βρανδεμβούργο με συμφωνία να ελευθερωθεί μόνο αν παντρευτεί την Αγνή χωρίς προίκα, η Δανία και το Βρανδεμβούργο είχαν μακρόχρονες παραδόσεις γάμων ανάμεσα στις δυναστικές τους οικογένειες. 
Το 1286 με την δολοφονία του συζύγου της έμεινε χήρα και έγινε αντιβασίλισσα της Δανίας για λογαριασμό του ανήλικου γιου της Έρικ ΣΤ΄, οι διαδικασίες στην εποχή που ήταν αντιβασίλισσα δεν είναι σαφής χωρίς να γνωρίζουμε με ακρίβεια αν έπαιρνε τις αποφάσεις η ίδια ή το βασιλικό συμβούλιο, ο Πέτερ Νίλσεν Χοσεόλ που ήταν πολύ ευνοούμενος από την αντιβασιλεία δέχτηκε υποστήριξη από την οικογένεια της. Το 1290 χρηματοδότησε μια μεγάλη μικρογραφία στην εκκλησία του Αγίου Μπέντ στο Ρίνγκστεντ που την είχε παραστήσει σε μια κυρίαρχη μορφή, εγκατέλειψε την αντιβασιλεία με την ενηλικίωση του γιου της (1293). Παντρεύτηκε στην συνέχεια την ίδια χρονιά (1293) τον Γεράρδο Β΄ του Χόλσταϊν - Πλόν με τον οποίο απέκτησε τον Ιωάννη Γ΄ κόμη του Χόλσταϊν - Πλόν, επισκεπτόταν πολύ συχνά την Δανία μετά τον δεύτερο γάμο της, την είχε ως δεύτερη πατρίδα.
Γιόσιπ Παλάντα

Ο Γιόσιπ Παλάντα ("κυριλλικό αλφάβητο : Јосип Палада, λατινικό αλφάβητο : Josip Palada") (Ζάγκρεμπ 5 Φεβρουαρίου 1912 – Ζάγκρεμπ 4 Μαΐου 1994) ήταν Γιουγκοσλάβος αθλητής της αντισφαίρισης.
Μαρία του Αρτουά

Η Μαρία του Αρτουά ("Marie d'Artois", 1291 - 22 Ιανουαρίου 1365) Κυρία του Μερόντ ήταν τέταρτη κόρη του Φιλίππου του Αρτουά και της Λευκής της Βρετάνης.
Φράνιο Πούντσετς

Ο Φράνιο Πούντσετς (σερβικά - κυριλλικό αλφάβητο: "Фрањо Пунчец", · Τσάκοβετς, Αυστροουγγαρία, 25 Νοεμβρίου 1915 – Γιοχάνεσμπουργκ, 5 Ιανουαρίου 1985) ήταν Γιουγκοσλάβος αθλητής της αντισφαίρισης.
Trying to Burn the Sun

Trying to Burn the Sun είναι ο τίτλος του τρίτου δίσκου του ροκ συγκροτήματος Elf, ο οποίος κυκλοφόρησε τον Ιούνιο του 1975 μέσω της MGM Records.

Η ηχογράφηση του πραγματοποιήθηκε το πρώτο δίμηνο του 1975 με παραγωγό τον Ρότζερ Γκλόβερ, πρώην μπασίστα των Deep Purple. Αμέσως μετά το τέλος των ηχογραφήσεων, το συγκρότημα διαλύθηκε, για να ενταχθούν οι Ντίο, Λι Σουλ, Γκρούμπερ και Ντρίσκολ στους Rainbow του Ρίτσι Μπλάκμορ. Για τον λόγο αυτό, δεν περιόδευσαν για την προώθηση του, ενώ το άλμπουμ δεν εκδόθηκε στην Μεγάλη Βρετανία για να αποφευχθεί η σύγχυση με το πρώτο άλμπουμ των Rainbow.
Carolina County Ball

Carolina County Ball είναι ο τίτλος του δεύτερου δίσκου του ροκ συγκροτήματος Elf, ο οποίος κυκλοφόρησε τον Απρίλιο του 1974 μέσω της Purple Records και της MGM.

Το άλμπουμ ηχογραφήθηκε στο The Manor Studio στην Αγγλία στο πρώτο τρίμηνο του 1974, με παραγωγό και πάλι τον Ρότζερ Γκλόβερ. Η σύνθεση του σχήματος άλλαξε, αφού την θέση του κιθαρίστα Ντέιβιντ Φάινσταϊν πήρε ο Στιβ Έντουαρντς, ενώ το μπάσο ανέλαβε ο Γκρεγκ Γκρούμπερ, αφήνοντας στον Ρόνι Τζέιμς Ντίο το μικρόφωνο.

Μετά την κυκλοφορία του δίσκου, οι Elf περιόδευσαν στην Μεγάλη Βρετανία, ανοίγοντας τις εμφανίσεις των Deep Purple, ενώ οι Ντίο και Λι Σουλ συμμετείχαν στο άλμπουμ "Butterfly Ball And The Grasshopper’s Feast" του Γκλόβερ. Το καλοκαίρι της ίδιας χρονιάς, πραγματοποίησαν μία ακόμη περιοδεία με τους Deep Purple, αυτή την φορά στην Βόρεια Αμερική.
Έλα Κόβατς

Η Έλα Κόβατς ("λατινικό αλφάβητο: Hella Kovac") (Αυστροουγγαρία 3 Μαίου 1909 - Κάνες 1999) ήταν Γιουγκοσλάβα αθλήτρια της αντισφαίρισης. 

Η Κόβατς είναι στην εξάδα των καλύτερων παικτριών στην ιστορία της Γιουγκοσλαβικής ομοσπονδίας αντισφαίρισης από το 1922 που ιδρύθηκε έως την διάλυση της. Ενώ μεγαλύτερη επιτυχία στην καριέρα της ήταν η συμμετοχή στον τελικό του διπλού γυναικών το 1939 στο γαλλικό πρωτάθλημα με την Άλιτσε Φλόριαν. 

Στο Πρωτάθλημα αντισφαίρισης Ανατολικής Μεσογείου ήταν πρώτη στο απλό το 1938 και το 1939, και πρώτη το διπλό γυναικών το 1939 με συμπαίκτρια την Κλάρα Σόμογκι.
Μπόρο Γιοβάνοβιτς

Ο Μπόρο Γιοβάνοβιτς ("λατινικό αλφάβητο : Boro Jovanović") γεννημένος στις 21 Οκτωβρίου 1939, είναι πρώην Γιουγκοσλάβος αθλητής της αντισφαίρισης.

Ο Γιοβάνοβιτς ήταν επιλαχόντας στο τουρνουά του διπλού αντρών του Γουίμπλεντον το 1962 με συμπαίκτη τον Νίκολα Πίλιτς και στους προημιτελικός του ιδίου τουρνουά το 1968. Στο απλό έφτασε στον τελικό του Ιταλικού ανοιχτού πρωταθλήματος το 1963 και στους προημιτελικούς του γαλλικού ανοιχτού πρωταθλήματος το 1968. Το 1972 πήρε μέρος στην περιοδεία των τουρνουά του παγκοσμίου πρωταθλήματος. Ήταν νούμερο 8 στον κόσμο για το 1963 από τον Lance Tingay της The Daily Telegraph. 

Με την Γιουγκοσλαβική εθνική ομάδα συμμετείχε σε 15 κύπελλα Ντέιβις, στο διπλό αντρών με συμπαίκτη τον Νίκολα Πίλιτς είναι το καλύτερο δίδυμο στην ιστορία της ομάδας στην διοργάνωση.

Στους Μεσογειακούς του 1963 στην Νάπολη ήταν πρώτοςστο διπλό αντρών και τρίτος στο διπλό μεικτό. Στην Πανεπιστημιάδα του 1961 στην Σόφια ήταν πρώτος στο απλό και στο διπλό.
Βουρτάσοι

Οι Βουρτάσοι ή Μπουρτάς (αγγλικά: Burtas, ρωσικά: Буртасы, προφορά: Burtasy) ήταν μια συνομοσπονδία φυλών απροσδιόριστης ακόμα εθνογλωσσικής προέλευσης που κατοικούσε στη στέπα βόρεια της Κασπίας Θάλασσας (σημερινές περιφέρειες Ουλιάνοφσκ, Σαράτοφ, και Πένζα της Ρωσίας) στα μεσαιωνικά χρόνια. Οι Βουρτάσοι ήταν υποτελείς στους Χαζάρους. 

Η εθνική ταυτότητα των Βουρτάσων αποτελεί αντικείμενο διαμάχης, με θεωρίες που κάνουν λόγο για ουραλικής προέλευσης συνομοσπονδία φυλών (που πιθανόν αργότερα αφομοιώθηκε και υιοθέτησε κάποια τουρκική διάλεκτο), και γι' αυτό το λόγο προγόνων των σημερινών Μοχσά, ή ιρανικής προέλευσης, πιθανών προγόνων των σημερινών Μισάρ, ή ταταρικής προέλευσης από τον ποταμό Βόλγα, ή τσουβασικής (τουρκική φυλή) προέλευσης.

Πρόσφατα, κάποια λόγιοι προτείνουν και την αλανική προέλευση των Βουρτάσων ή και κάποιας άλλης ιρανικής εθνογλωσσικής ομάδας. Η αλανική (σαρματική) καταγωγή πιθανολογείται από το όνομα Μπουρτάς (Burt-as)/κυψέλη, μελίσσι - asses, (Burt σημαίνει κυψέλη, μελίσσι στα τουρκικά, και Asses είναι το όνομα με το οποίο αυτοπροσδιορίζονται οι Αλανοί, το οποίο συναντάμε και στους Οσσέτιους (Ossetians, Osse-tians, τους Αλανούς του Καυκάσου) και τους Γιάσσους (Jasses, J-asses, Jasz, τους Αλανούς της Ουγγαρίας).
Μάγκνους Δ΄ της Σουηδίας

thumb|right|250px|H βασιλική σφραγίδα του Μάγκνους Δ΄ της Σουηδίας
Ο Μάγκνους Δ΄ (σουηδ.: "Magnus Eriksson", Απρίλιος ή Μάιος 1316 - 1 Δεκεμβρίου 1374) ήταν βασιλιάς της Σουηδίας από το 1319 έως το 1364, βασιλιάς της Νορβηγίας ως Μάγκνους Ζ' (συμπεριλαμβανομένης της Ισλανδίας και της Γροιλανδίας) από το 1319 έως το 1355 και κυβερνήτης της Σκάνια από το 1332 έως το 1360. Οι αντίπαλοί του τον αποκαλούσαν "Magnus Smek" (ελληνικά: "Μάγκνους ο Θωπευτής"). 

Ήταν γιος του Έρικ, δούκα του Σάντερμανλαντ και της Ίνγκεμποργκ των Σβέρρε, κόρης του Χάακον Ε΄ της Νορβηγίας. Ο Μάγκνους εξελέγη βασιλιάς της Σουηδίας στις 8 Ιουλίου 1319 μετά την ανατροπή του θείου του βασιλιά Μπρίργκερ και στην συνέχεια κληρονομικός βασιλιάς της Νορβηγίας τον Αύγουστο του ίδιου χρόνου, υπό την αντιβασιλεία της γιαγιάς του Έντγουικ του Χόλσταϊν και της μητέρας της Ίντζεμπεργκ της Νορβηγίας, οι χώρες κυβερνήθηκαν από τον Κνουτ Τζόνσον και τον Έρλινγκ Βίντκουνσον.
Η αναφορά του Μάγκνους Δ΄ της Σουηδίας ως Μάγκνους Β΄ της Σουηδίας είναι εσφαλμένη αφού προηγήθηκαν πρώτα τρεις βασιλείς της Σουηδίας με το όνομα Μάγκνους πριν από αυτόν.
Ρενάτα Σασάκ

Η Ρενάτα Σασάκ ("λατινικό αλφάβητο: Renata Šašak") γεννημένη στο Ζάγκρεμπ της Γιουγκοσλαβίας στις 14 Ιουνίου 1964, είναι πρώην Γιουγκοσλάβα αθλήτρια της αντισφαίρισης. Σήμερα πολιτοποιημένη Κροάτισα αγωνίζεται σε τουρνουά βετεράνων με τα χρώματα της Κροατίας και είναι μέλος της Ολυμπιακής επιτροπής της χώρας.

Είναι ανάμεσα στις έξι καλύτερες παίκτριες όλων των εποχών στην ιστορία της Γιουγκοσλαβικής ομοσπονδίας αντισφαίρισης από το 1922 που ιδρύθηκε έως την διάλυση της. Συμμετείχε με την Γιουγκοσλαβία στους Ολυμπιακούς αγώνες του 1984 στο Λος Άντζελες όπου η αντισφαίριση ήταν άθλημα επίδειξης. Εκεί στο απλό γυναικών αποκλείστηκε από την Λίλιαν Κελαϊδής στον δεύτερο γύρο με 6-1, 6-3.

Πρωταθλήτρια Γιουγκοσλαβίας στις γυναίκες έξι φορές το 1979, 1980, 1981, 1982, 1983 και 1984. Το 1977 ήταν πρωταθλήτρια Γιουγκοσλαβίας στην κατηγορία 12+ το 1979 στην κατηγορία από 12-14 ετών, το επόμενο έτος ήταν δεύτερη στο απλό γυναικών.

Έχει συμμετάσχει σε πολλά ανά τον κόσμο τουρνουά, όπως το Γουίμπλεντον, το Αυστραλιανό όπεν, το αμερικάνικο όπεν, το Γερμανικό όπεν κτλ. Το 1980 στο διεθνές γαλλικό πρωτάθλημα στην κατηγορία των νεανίδων έφτασε στα ημιτελικά. 

Με την εθνική Γιουγκοσλαβίας αγωνίστηκε στο Φεντ Καπ το 1979, 1980, 1981, 1983, 1984 και το 1987. Επίσης την Γιουγκοσλαβία εκπροσώπησε στο ευρωπαϊκό πρωτάθλημα του 1981 όπου ήταν τρίτη στο απλό και πρώτη στο διπλό μεικτό, και στους Μεσογειακούς το 1979 που ήταν πρώτη στο διπλό και το 1983 όπου ήταν πρώτη στο απλό.
Ελληνικό Σχέδιο

Το κολοσσιαίο "Ανάκτορο Πέλλας" στις όχθες του [[Νέβας|Ποταμού Νέβα]] ονομάστηκε έτσι από τη γενέτειρα του Μ[[Αλέξανδρος ο Μέγας|εγάλου Αλεξάνδρου]]
Το λεγόμενο Ελληνικό Σχέδιο ή Ελληνικό Έργο ("Greek Project", στην αγγλόφωνη βιβλιογραφία, ρωσικά "Греческий проект") ήταν μια πρόταση για τη λύση του Ανατολικού Ζητήματος, η οποία αναπτύχθηκε από την Αικατερίνη τη Μεγάλη της Ρωσίας, περί το 1780. Προέβλεπε τη διχοτόμηση και διανομή της Οθωμανικής Αυτοκρατορίας μεταξύ της Ρωσικής και της Αυστριακής Αυτοκρατορίας, την οποία θα ακολουθούσε αποκατάσταση της Βυζαντινής Αυτοκρατορίας με κέντρο την Κωνσταντινούπολη.
Σόνια της Νορβηγίας

Η Βασίλισσα Σόνια της Νορβηγίας (Νορβηγικά: "Dronning Sonia av Norge", γεννημένη ως Σόνια Χάραλντσεν "Sonja Haraldsen", 4 Ιουλίου 1937 -) είναι η σύζυγος του Χάραλντ Ε΄ της Νορβηγίας.
At the Gates

Οι At the Gates είναι σουηδικό death metal συγκρότημα, το οποίο δημιουργήθηκε στο Γκέτεμποργκ το 1990. Κυκλοφόρησαν τέσσερα στούντιο άλμπουμ, πριν διαλυθούν το 1996. Το 2007, επανενώθηκαν για ένα σύντομο χρονικό διάστημα, με την οριστική τους επανένωση να έρχεται το 2010. Τέσσερα χρόνια αργότερα, κυκλοφόρησαν τον δίσκο "At War with Reality".
Ζοάν Μπεν

Ο Ζοάν Μπεν ι Κλα (Joan Veny i Clar, Κάνπος, Μαγιόρκα, 1932) είναι γλωσσολόγος και φιλόλογος από τη Μαγιόρκα, ένας από τους σημαντικότερους σύγχρονους διαλεκτολόγους της καταλανικής γλώσσας.
Άλμπρεχτ Πενκ

Ο Άλμπρεχτ Πενκ ("Albrecht Penck", 25 Σεπτεμβρίου 1858 – 7 Μαρτίου 1945) ήταν Γερμανός γεωγράφος και γεωλόγος. Γιος του ήταν ο γεωλόγος Βάλτερ Πενκ.
Ανέστης Βλάχος

Ο Ανέστης Βλάχος (7 Φεβρουαρίου 1934) είναι Έλληνας ηθοποιός του θεάτρου, του κινηματογράφου και της τηλεόρασης, διάσημος για τις ερμηνείες του σε ρόλους «κακών». Ασχολήθηκε και με την πολιτική, ως στέλεχος του ΠΑΣΟΚ.
Μάρθα Λουίζα της Νορβηγίας

Η Πριγκίπισσα Μάρθα Λουίζα της Νορβηγίας (Νορβηγικά: "Prinsesse Märtha Louise av Norge", 22 Σεπτεμβρίου 1971 -) είναι το μεγαλύτερο παιδί και η μοναδική κόρη του βασιλιά Χάραλντ Ε΄ και της βασίλισσας Σόνια της Νορβηγίας. 

Είναι τέταρτη στην γραμμή διαδοχής του Νορβηγικού θρόνου, μετά τον αδελφό της και τα ανίψια της, βρίσκεται επίσης στη σειρά διαδοχής του Βρετανικού θρόνου, ως τρισέγγονη του βασιλιά Εδουάρδου Ζ΄ του Ηνωμένου Βασιλείου.